《月夜纪事》
明代·黄梦泮

今夕是何夕，无云天自明。凉风时拂袖，鸣鸟自呼朋。

香从花里至，露向月中零。云去山还在，歌喧鸟不惊。

行行独成话，望望难为情。枕月数今古，茵花思废兴。

坐疲起倚石，睡倦复行庭。细咏数章律，连倾七碗擎。

炉香一再换，谯鼓两三更。梦醒疑未定，独步向前听。

作者简介：黄梦泮，惠来人。明熹宗天启四年（一六二四）贡生。天启六年曾任三水县训导，思宗崇祯间任海南澄迈县训导、香山县训导，官至江西南安府教授。事见清康熙《潮州府志》卷七，清乾隆修《潮州府志》卷二七，清道光《广东通志》卷二二、卷三九。